**ГДЕ КО ЖИВИ**

Учитељ задаје деци да на картон одређених димензија залепе фотографије животиња које живе у нашим крајевима. Када је сакупљен довољан број фотографија све се ставе на катедру. Пано се подели на пет целина. Испод цртежа, или фотографије, који представљају једно од станишта, испишу се називи: шума, ливада, живица, бара, река.....

Ученици редом извлаче по једну фотографију и окаче је испод назива станишта животиња коју су извукли. Затим је описују и казују све шта о њој знају.

Игра се може организовати тако да се ученици поделе на пет група. Представник групе извлачи станиште, а потом сви чланови бирају фотографије само оних животиња које у њему живе. Победник је група која прва тачно распореди фотографије и каже највише података о животињама које живе у станишту за које је задужена.

ЦИЉ

Играјући се деца обнављају и проширују знања о дивљим животињама наших крајева и о њиховим стаништима.